І вось час падводзіць вынікі. Дыплом за трэцяе месца, а таксама сертыфікат на наведванне Мядзельскага фізкультурна-аздараўленчага цэнтра атрымлівае каманда санаторыя “Сосны”. Другое месца, а гэта значыць дыплом і сертыфікат на наведванне басейна санаторыя “Белая Русь”, атрымліваюць прадстаўнікі Мядзельскай СШ №1 імя Уладзіміра Дубоўкі. Самую высокую прыступку п’едэстала гонару — першае месца — занялі Дзед Мароз і Снягурка з тэрытарыяльнага цэнтра сацыяльнага абслугоўвання насельніцтва. Іх узнагарода — дыплом і сертыфікат на сеансы спелеатэрапіі ў санаторыі “Нарач”. Старшыня раённай арганізацыі грамадскага аб’яднання ГА “Белая Русь” Вячаслаў Клімовіч агучыў, каму дастаўся прыз глядацкіх сімпатый. Дыплом і падарунак Вячаслаў Пятровіч уручыў камандзе райПО. А Іна Барыева як старшыня раённай арганізацыі грамадскага аб’яднання “Беларускі саюз жанчын” падарункам адзначыла самую актыўную Снягурку. Ёй стала Вольга Паўлючэнка з Мядзельскага ТЦСАН.